31/07/2019 | Administración LocalMunicipal
Santa Comba
Nomeamento dos tenentes de alcalde

EDICTO Nomeamento dos tenentes de alcalde “DECRETO DA ALCALDÍA NÚM.865/2019, do 08/07/2019 Expediente núm.: Org.2019-2023 –Tealcs- Departamento: Alcaldía (adxunto a secretaría) Expediente electrónico: 2019/G003/000911 Procedemento: decretos de organización Asunto: nomeamento dos tenentes de alcalde Logo de se constituír a nova Corporación municipal en sesión extraordinaria realizada o 15 de xuño de 2019. Logo de ver que é necesario establecer unha nova organización municipal, en particular, o nomeamento de tenentes de alcalde. Logo de ver que os tenentes de alcalde serán libremente nomeados e cesados polo alcalde entre os membros da Xunta de Goberno Local Logo de ver que o alcalde, no uso das competencias que lle outorga a lexislación vixente, no decreto da alcaldía do sete de xullo de dous mil dezanove, designou aos membros da Xunta de Goberno Local. Logo de ver os artigos 20.1. a e 21.2 e 23.3 da Lei 7/1985, do 2 de abril, reguladora das bases do réxime local; o artigo 62 da Lei 5/1997, do 22 de xullo, de Administración local de Galicia e o artigo 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro. De acordo con todo o indicado, RESOLVO: 1. Nomear tenentes de alcalde aos concelleiros membros da Xunta de Goberno Local: Primeiro tenente de alcalde: Don JOSÉ ANTONIO UCHA VELO (PSdeG-PSOE) Segundo tenente de alcalde: Don CARLOS TURNES ROMERO (PSdeG-PSOE) Terceira tenente de alcalde: Dona JESSICA ÁNTELO VÁZQUEZ (PSdeG-PSOE) 2. Corresponde aos nomeados, na orde designada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde.3. Para estes efectos, cando esta alcaldía teña que ausentarse do termo municipal, establecerá mediante decreto, a duración da súa ausencia, designando ao tenente de alcalde que teña que asumir as súas competencias. De non conferirse esta designación de forma expresa, esta alcaldía será substituída polo primeiro tenente de alcalde e, no seu defecto, por calquera dos outros tenentes de alcalde establecidos en segundo lugar que se atopen presentes, que deberán dar conta diso ao resto da Corporación, sen que durante o mesmo día poida actuar como alcalde accidental máis dun deles.4. A efectividade desta resolución será desde o día seguinte ao da sinatura deste decreto pola alcalde.5. Comunicar esta resolución aos diferentes servizos municipais para o seu coñecemento e efectos.6. Notificar persoalmente este decreto aos concelleiro/as designado/as, que se considerará aceptada tacitamente, agás manifestación expresa. Fágolles constar que terán que manter informada a esta alcaldía do exercicio das súas atribucións como alcalde/sa accidental, non podendo no citado exercicio, nin modificar as delegacións xa realizadas antes polo alcalde, nin outorgar outras novas.7. Publicar este decreto no Boletín Oficial da Provincia, no taboleiro de anuncios da sede electrónica, no portal de transparencia e na páxina web municipal.8. Dar conta ao Pleno da Corporación municipal na primeira sesión que celebre. Santa Comba, na data da sinatura dixital. Dou fe O alcalde A secretaria xeral David Barbeira García Cristina Alonso Losada (Documento que se asina electronicamente)”